ברבור מצוי

[250px|ממוזער|שמאל|אפרוחים של ברבור מצוי נאספים יחדיו ב[פארק פרוספקט ברובע ברוקלין שבעיר ניו יורק,]]
**ברבור מצוי** או **ברבור אילם** (שם מדעי: *Cygnus olor*) הוא מין של ברבור, עוף מים גדול מאוד המקנן במקווי מים מתוקים.

## מאפיינים
לברבור המצוי מראה ייחודי: צווארו ארוך, ליד מקורו מעין רצועה עבה בצבע שחור. המקור כתום, עם כתם שחור קטן. נוצותיו לבנות, אורך גופו כ-150 ס"מ ומוטת כנפיו כשני מטרים. הוא אחד העופות הגדולים באירופה (בבריטניה הוא הגדול ביותר) והכבדים בעולם, משקלו של הברבור עשוי להיות יותר מ-15 ק"ג. לזוויגים מראה דומה, אך הזכר גדול במעט והבליטה במקורו בולטת יותר משל הנקבה. ניצוי הצעירים אפור-חום, מקורם אפור והוא חסר בליטה. 
למרות כינויו, הברבור אינו אילם והוא מפיק קולות רבים בשעת חיזור והגנה על טריטוריה. גם למשק הכנפיים, בשעת המראה ותעופה, קול ברור וייחודי. הברבור האילם קיבל את שמו מכיוון שהוא פחות קולני מאשר מיני ברבור אחרים.

בעונת הרבייה מגן על קנו ועשוי לנהוג בתוקפנות כלפי המתקרבים אליו. הזכרים מנהלים תכופות קרבות טריטוריאליים, המשלבים ריצות זה אל זה, גלישות על המים והתזות.

בני הזוג בונים קן שצורתו חרוט והוא עשוי מצמחים מקומיים, וממוקם בין קנים צף על המים הרדודים או סמוך לשפת המים. הקן משמש את בני הזוג למספר עונות. בקן מוטלות 5–7 ביצים בעלות גוון לבן עכור ומעט כחול (גודל תטולה מקסימלי הוא 12 ביצים). שני בני הזוג דוגרים, אך עיקר הדגירה נעשית על ידי הנקבה. האפרוחים בוקעים אחרי 36 ימים, הם עוזבים את הקן, אך לא את הוריהם, אשר ממשיכים לדאוג להם עד לעונת הרבייה הבאה. למידת התעופה אצל הברבורים מתרחשת מאוחר יחסית, כמה חודשים לאחר הבקיעה.

הברבור ניזון בעיקר מצמחי מים שקועים, אך גם מדגניים שונים, חרקים, דו-חיים ורכיכות. את צמחי המים השוקעים הוא אוסף כאשר הוא משקיע את כל גופו במים, ראשו למטה, ורק זנבו גלוי. בקרבת האדם, ניזון גם מלחם.

הברבור המצוי מוזכר רבות בתרבות כהתגלמות החן, היופי והרכות. מספר יצירות נכתבו על ידי מוזיקאים לאורך השנים המגלמים בתוכם את הברבורים. ביניהם אגם הברבורים מאת צ'ייקובסקי וקטע מ"קרנבל החיות" של סאן-סנס. בנוסף, מספר יצירות אמנות מתארות את הברבור, המפורסמת שבהן היא "לדה והברבור" שצויר על ידי לאונרדו דה וינצ'י. אגדות גם נכתבו על הברבורים: אגם הברבורים מקורו באגדה, "הברווזון המכוער" שנכתב על ידי הנס כריסטיאן אנדרסן וכן "ששת הברבורים" שנכתבו על ידי האחים גרים.

"שירת הברבור" היא ביטוי שמתאר את היצירה האחרונה של אדם, מוזיקאי או משורר. הביטוי מקורו במיתוס שהברבור אינו שר או משמיע קול במהלך חייו, אך בגסיסתו הוא משמיע שירה ענוגה ויפהפייה ואז מת.

## גלריה

קובץ:093 Wild Mute swan at Lake Geneva during sunset Photo by Giles Laurent.jpg|צף באגם ז'נבה.
קובץ:Mute swan male.JPG
קובץ:CygneVaires.jpg
קובץ:Cygnus olor 2 (Marek Szczepanek).jpg
קובץ:Mute Swan Cape May RWD.jpg|ברבור שוחה באגם בקייפ מיי שבניו ג'רזי, ארצות הברית
קובץ:2015 Cygnus olor Remseck.jpg|ברבור שוחה בנהר נקאר שבגרמניה
קובץ:SwansCygnus olor.jpg|זוג ברבורים יוצרים על ידי הצוואר צורת לב
קובץ:Zwickau Heraldic Animal.jpg|זוג ברבורים בעיר צוויקאו שבגרמניה. (הברבור אף מופיע בסמלה של העיר)
קובץ:Il conte di Luna - All together (by-sa).jpg|אפרוחי הברבור
קובץ:Höckerschwan Cygnus olor 5 Richard Bartz.jpg
קובץ:Swan 2 (3877697739).jpg|ברבור ממריא מן המים
קובץ:Cygnus olor 1 (Marek Szczepanek).jpg
קובץ:CygnusOlorJuvenile.jpg|פרחון של ברבור בפינלנד
קובץ:Cygnus olor MHNT.ZOO.2010.11.11.2.jpg|Museum specimen - Denmark,


## קישורים חיצוניים

* ברבור מצוי באתר גן החיות התנ"כי
* ברבור מצוי באתר הספארי ברמת גן

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:ארץ ישראל: אווזאים
קטגוריה:עופות שמזדמנים לישראל
קטגוריה:הממלכה המאוחדת: עופות
קטגוריה:פאונת מים מתוקים באירופה
קטגוריה:ברבורים